og C. Levinsen i dette Værk (Kgl. Danske Vidensk. Selsk. Skrifter. 
6. Række, nat. og math. Afd. XII. 1903). 
Ved Søren Jensens tidlige Død gik mange lyse Forhaabninger 
i Graven, og der er Grund til at tro, at den danske Zoologi ved 
hans Død led et alvorligt Tab. Ligesom hans Livsløb ikke hørte 
til de almindelige, var han selv i mange Henseender en meget 
original Natur, et udmærket Hoved og dertil en retlinet Karakter; 
han var i Stand til skarpt og bestemt at tage Parti og hævdede 
sin Overbevisning med Varme og Styrke; i sin korte Levetid 
erhvervede han sig mange trofaste Venner og adskillige ikke mindre 
paalidelige Uvenner. 
Som Zoolog var han den fødte Iagttager, udrustet med ualminde- 
lige Evner til at finde og studere Dyrene ude i Naturen samt med 
en for den unge ualmindelig skarp og vaagen kritisk Sans. 
Undertegnede Udgivere har fundet, at da Søren Jensens Pris- 
afhandling ubestridelig indeholder mange nye biologiske og anatomiske 
Fakta samt en systematisk Behandling af de danske Ferskvands- 
Ostracoder og -Copepoder, der siden O.F. Miller ikke er blevet 
gjort til Genstand for Undersøgelse, burde Arbejdet overgives Of- 
fentligheden. Selvfølgelig bærer det i høj Grad Præget af at være 
skrevet af en Begynder og er paa mange Punkter ufærdigt og frag- 
mentarisk; han har utvivlsomt selv været klar herover; thi baade i 
Sommeren 1901 og endnu kort før sin Død arbejdede han med 
Tanken om paafølgende Publikation paa at forbedre og fuldstændig- 
gøre det. : 
Det er dog vort Haab, at dette Arbejde, der mer end noget 
andet viser hans bedste Sider som Zoolog, maa blive ham det 
varigste Minde og mere uforgængeligt end den Sten, Vennerne 
rejste paa hans Grav. 
Det her publicerede Afsnit behandler Ostracoderne;  Cope- 
poderne vil senere blive udgivne; vi har foretaget ret betydelige 
Ændringer i Manuskriptet og udeladt flere Afsnit, som vi ikke 
syntes egnede sig til Trykning. 
i leg 
